Πανελλήνιο πρωτάθλημα στίβου ανδρών 1959

Το ΜΕ΄ Πανελλήνιο πρωτάθλημα στίβου ανδρών 1959 διεξήχθη από την Παρασκευή 24 ως τη Δευτέρα 27 Ιουλίου 1959 στο Παναθηναϊκό Στάδιο, στην Αθήνα, χωριστά από το αντίστοιχο Πανελλήνιο πρωτάθλημα στίβου γυναικών 1959. Τη διοργάνωση είχε αναλάβει ο ΣΕΓΑΣ. Πρωταθλητής αναδείχθηκε και πάλι ο Παναθηναϊκός Α.Ο. για πέμπτη συνεχόμενη χρονιά. 

 Χρονικό 

Στους αγώνες μετείχαν 467 αθλητές από 52 σωματεία από όλη την Ελλάδα και από την Κύπρο. Τους παρακολούθησε πλήθος φιλάθλων παρά τον καύσωνα. Από το έτος αυτό στο πρόγραμμα των αγώνων εντάχθηκαν και τα αγωνίσματα του μαραθωνίου και του δεκάθλου, τα οποία υπολογίστηκαν και στη γενική βαθμολογία. Τις πρωινές ώρες διεξήχθησαν κυρίως προκριματικοί και αγωνίσματα δεκάθλου και τις απογευματινές οι τελικοί και τα υπόλοιπα αγωνίσματα του δεκάθλου (τις δύο πρώτες ημέρες). 

Ο μαραθώνιος δρόμος πραγματοποιήθηκε τη Δευτέρα 27 Ιουλίου στην κλασική διαδρομή. Αρχικά είχε προγραμματιστεί για το απόγευμα της 26ης Ιουλίου, αλλά μεταφέρθηκε για τη Δευτέρα, αφού λόγω της εορτής της Αγίας Παρασκευής προβλεπόταν μεγάλη κοσμοσυρροή στο ομώνυμο προάστειο, από όπου θα διέρχονταν οι αθλητές. Ο αγώνας είχε δραματική εξέλιξη λόγω της υπερβολικής ζέστης, αφού εκτός της ακατάλληλης ημερομηνίας, ξεκίνησε και σε τελείως ακατάλληλη ώρα, στις 16:30. Εκκίνησαν 19 αθλητές, από τους οποίους οι 12 εγκατέλειψαν. Μάλιστα δύο αθλητές λιποθύμησαν και τραυματίστηκαν σοβαρά από την πτώση τους στο έδαφος: ο Δημήτρης Δερβένης του Εθνικού Γ.Σ. που υπέστη διάσειση και ο Ευάγγελος Σταματόπουλος του Ολυμπιακού ΣΦΠ που υπέστη εξάρθρωση του ώμου.

Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. με μεγάλη διαφορά βαθμών από τους υπόλοιπους συλλόγους.

 Οι νικητές 
 Αγώνισμα Νικητής Σωματείο  Επίδοση100μΝίκος ΓεωργόπουλοςΠαναθηναϊκός11.0200μΝίκος ΓεωργόπουλοςΠαναθηναϊκός21.7400μΒασίλειος ΣύλληςΑΕ Παγκρατίου49.3800μΒαγγέλης ΔεπάσταςΠανιώνιος1.52.51.500μΔημήτριος ΚωνσταντινίδηςΠαναθηναϊκός3.55.95.000μΧρήστος ΧιώτηςΑπόλλων Αθηνών14.49.010.000μΚ. ΜανιάτηςΟλυμπιακός Σ.Φ.Π.32.00.0ΜαραθώνιοςΔιεξήχθη στην κλασσική διαδρομή στις 27 Ιουλίου, Ηρ.  Αθανασόπουλος, "Μαραθώνιος & Μαραθώνας", Αθήνα 2010, σ. 201-202.  Γιάννης Χριστόπουλος ΠΑΟΚ3:16.37110μ εμπ.Γιώργος Μαρσέλλος  Πανιώνιος 14.9400μ εμπ.Αλέξανδρος Φρούσιος Πανιώνιος 55.83.000μ στιπλΓιώργος ΠαπαβασιλείουΑΕΚ9.04.820.000μ βάδηνΣταύρος Χατζηλάιος Πανελλήνιος Γ.Σ.1:47.57.24Χ100μΓεωργόπουλος-;Παναθηναϊκός42.84Χ400μΠαναθηναϊκός3.26.3ΜήκοςΔήμος ΜαγκλάραςΟλυμπιακός Σ.Φ.Π.7,03ΤριπλούνΚώστας Σφήκας Εθνικός Γ.Σ.14,89ΎψοςΓιάννης Κοΐνης Εθνικός Γ.Σ.1,94 (ν.π.ρ.)Επι κοντώΡήγας ΕυσταθιάδηςΠαναθηναϊκός4,10ΣφαίραΓιώργος ΤσακανίκαςΑ.Ο. Παλαιό Φάληρο16,70Δίσκος Αντώνης Κουνάδης Εθνικός Γ.Σ.55,40ΑκόντιοΣτάθης Καλαμπάκος Παναθηναϊκός66,43Σφύρα  Ανδρέας ΚουβελογιάννηςΕθνικός Γ.Σ.55,21 (ν.π.ρ.)Δέκαθλο  Τάκης ΕπιτρόπουλοςΟλυμπιακός Σ.Φ.Π.4.687 β.

 Βαθμολογία 
ΘέσηΣύλλογος*Βαθμοί*1 Παναθηναϊκός A.O.1392 Πανιώνιος Γ.Σ.Σ.813 Ολυμπιακός Σ.Φ.Π.784 Εθνικός Γ.Σ.665 ΑΕΚ516 Πανελλήνιος Γ.Σ.19. Απόλλων Αθηνών198 ΠΑΟΚ159 Α.Ο. Παλαιό Φάληρο810 Δόξα Δράμας7
*Βαθμολογήθηκαν συνολικά 23 σύλλογοι.

 Πηγές 

 "Αθλητική Ηχώ", 24/7/1959 ως 28/7/1959.
 "Μακεδονία", 25/7/1959 ως 28/7/1959.
 Ηρακλής Αθανασόπουλος, "Μαραθώνιος & Μαραθώνας", Αθήνα 2010.

 Αναφορές 

Ανδρων
Κατηγορία:Στίβος το 1959
Κατηγορία:Διοργανώσεις στίβου στην Αθήνα